વિરમગામ શહેરના ત્રણ રસ્તા પાસે બે અલગ- અલગ જુથો વચ્ચે જુની અદાવતે સશસ્ત્ર અથડામણ સર્જાઇ હતી. પ્રાથમિક માહિતી અનુસાર બપોરના 3 કલાકના સુમારે બસસ્ટેન્ડ પાસે બે જુથો સામસામે આવી ગયા હતા. જેમા બંને પક્ષે કુલ 6 લોકોને હાથ-પગ અને માથાના ભાગે ઇજા પહોંચી હતી. જેઓને ખાનગી હોસ્પિટલમાં સારવાર માટે ખસેડાયા હતા. જ્યારે એકને અમદાવાદ ખસેડાયા ના સમાચાર મળ્યા છે. અથડામણ મા બસસ્ટેન્ડ પાસે એક લકઝરી ના કાચ તોડાયા અને બસસ્ટેન્ડ પાસે આવેલી રાજપુત હોટલમા અને એક રહેણાંક મકાનમા તોડફોડ કરાઇ હતી.